Publication: Magyar Közlöny
Issue: MK-1999-44 (Year: 1999, Number: 44)
Era: 1990-2004
Section: tartásának műszaki feltételeiről szóló 6/1990. (IV. 12.) KöHÉM rendelet
Paragraph Index: 324

(3) Az NR. 2. §-ának (3) bekezdése helyébe a következő rendelkezés lép: „(3) a) A (2) bekezdés a) pontjában meghatározott tanúsítást — az autóbusztípus javítására felkészült — olyan gépjárműfenntartó szervezet állíthatja ki, amely erre a területi felügyelettől — az 1/C. számú mellékletben meghatározott feltételek alapján — felhatalmazást kapott (a továbbiakban: felhatalmazott autóbuszfenntartó). Azon autóbuszhoz, amelynek típusára nincs felhatalmazva autóbuszfenntartó a tanúsítást a Közlekedési Főfelügyelet által meghatározott eljárásban, a kijelölt területi felügyelet — szakértő bevonásával — elvégzett egyedi vizsgálat alapján adja ki.

Source: https://magyarkozlony.hu/hivatalos-lapok/c685be0c36d668f59d1d490bd75f1474ec56ab0e/dokumentumok/8592da78f92fc9123fe77aae728b3f3463028726/letoltes